**НАМУНА**

**ТЕРИ ХОМ АШЁСИНИНГ ОЛДИ-СОТДИ ШАРТНОМАСИ**

**\_\_\_\_\_** -сон

20\_\_\_ йил “\_\_” **\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_\_ (бундан кейин

(корхонанинг номи ва юридик шакли)

“Сотувчи” деб юритилади) номидан \_\_\_\_\_\_\_\_\_\_\_\_\_\_\_ асосида ҳаракат

(устав, низом, сана ва рақами кўрсатилган ишончнома)

қилувчи раҳбари \_\_\_\_\_\_\_\_\_\_ бир томондан ва “\_\_\_\_\_\_\_\_\_\_\_\_\_\_\_\_\_\_\_\_” \_\_\_

     (Ф.И.О.) (корхонанинг номи ва юридик шакли)

номидан \_\_\_\_\_\_\_\_\_\_\_\_\_\_\_ асосида ҳаракат қилувчи (бундан кейин “Сотиб

(устав, низом, сана ва рақами кўрсатилган ишончнома)

олувчи” деб юритилади) раҳбари \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, иккинчи томондан,

(Ф.И.О.)

ушбу шартномани қуйидагилар ҳақида туздилар:

**I. ШАРТНОМА ПРЕДМЕТИ**

Сотувчи ўзига тегишли бўлган қайта ишланмаган тери хом ашёсини (бундан кейин – “Товар”) Сотиб олувчига топшириш, Сотиб олувчи эса товарни қабул қилиш ва унинг ҳақини ушбу шартноманинг 4.1-бандида белгиланган тартибда тўлаш мажбуриятини олади.

**II. ТОВАРНИНГ ТУРИ, МИҚДОРИ, НАРХИ ВА УМУМИЙ ҚИЙМАТИ**

**2.1.** Товарнинг тури, ўлчов бирлиги, миқдори, бир донасининг нархи   
ва умумий қиймати ушбу жадвалга мувофиқ белгиланади:

|  |  |  |  |  |  |
| --- | --- | --- | --- | --- | --- |
| **№** | **Товарнинг тури (Йирик шохли мол териси, майда шохли мол териси ва ҳоказо)** | **Ўлчов бирлиги**  **(дона)** | **Миқдори** | **Бир донаси нархи, сўм** | **Умумий қиймати, (ҚҚС билан)** |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
|  | **Жами:** |  |  |  |  |

**2.2.** Товарнинг умумий қиймати қўшилган қиймат солиғи (ҚҚС)ни ҳисобга олган ҳолда \_\_\_\_\_\_\_\_\_\_ сўмни (\_\_\_\_\_\_\_\_\_\_\_\_\_\_\_\_\_\_\_) ташкил этади.

(сўз билан)

**III. ТОВАРНИНГ СИФАТИ ВА ЕТКАЗИБ БЕРИШ ШАРТЛАРИ**

**3.1.** Товарнинг сифати давлат стандарт талабларига (бузилмаганлиги, шикастланмаганлиги ва бошқалар) жавоб бериши ҳамда товарда касаллик аломатлари мавжуд эмаслиги бўйича ветеринария органлари томонидан берилган сертификат (гувоҳнома)га эга бўлиши лозим.

**3.2.** Сотувчи ушбу шартноманинг 4.1-бандига мувофиқ олдиндан тўлов (аванс) амалга оширилгандан сўнг товарни Сотиб олувчига\_\_\_\_\_ календарь куни мобайнида етказиб беради.

**3.3.** Сотувчи томонидан товар Сотиб олувчининг розилиги билан бир неча қисмларга бўлинган ҳолда етказиб берилиши мумкин.

**3.4.** Товарни Сотиб олувчи манзилига транспортда етказиб бериш харажатлари \_\_\_\_\_\_\_\_\_\_\_\_\_\_\_\_\_\_\_\_\_\_томонидан унинг ўз ҳисобидан амалга оширилади. (Сотиб олувчи ёки Сотувчи кўрсатилади)

**3.5.** Товарнинг сифати ва етказиб бериладиган миқдори Сотиб олувчи   
ва Сотувчининг вакиллари иштирокида \_\_\_\_\_\_\_\_\_\_\_\_\_\_\_\_\_\_\_\_\_\_ манзилида

(Сотиб олувчи ёки Сотувчи кўрсатилади)

кўриб чиқилади ва тарафлар ўртасида топшириш-қабул қилиш далолатномаси, ҳисоб фактураси ва юк хати расмийлаштирилади.

**3.6.** Ушбу шартноманинг 3.5-бандида белгиланган ҳужжатлар тўлиқ расмийлаштирилиб, шартноманинг 4.1-бандига мувофиқ қолдиқ тўловлар тўлиқ тўлаб берилгандан бошлаб товарга нисбатан мулк ҳуқуқи Сотувчидан Сотиб олувчига ўтади.

**3.7.** Мулк ҳуқуқи ёки бошқа ашёвий ҳуқуқ мол-мулкни топширишдан олдин сотиб олувчига ўтган ҳолларда, сотувчи мол-мулкнинг ёмонлашишига йўл қўймай, уни топширгунга қадар сақлаши шарт. Бунинг учун қилинган зарур чиқимларни, агар тарафларнинг келишувида бошқача тартиб назарда тутилган бўлмаса, Сотиб олувчи Сотувчига тўлаши шарт.

**IV. ҲИСОБ-КИТОБ ҚИЛИШ ТАРТИБИ**

**4.1.** Ушбу шартномага мувофиқ тарафлар ўртасида ҳисоб-китоб қуйидаги тартибда амалга оширилади:

Сотиб олувчи томонидан Сотувчига Товар жами қийматининг:

 \_\_\_ фоизи миқдорида шартнома имзоланган кундан бошлаб 5 (беш) банк иш куни мобайнида олдиндан (аванс) тўлаб берилади;

қолдиқ \_\_\_ фоизи Товар тўлиқ етказиб берилган кундан бошлаб 5 (беш) банк иш куни мобайнида тўлаб берилади.

**4.2.** Тарафлар ўртасида ҳисоб-китоб Ўзбекистон Республикаси миллий валютасида пул ўтказиш йўли билан амалга оширилади.

**V. ТАРАФЛАРНИНГ ҲУҚУҚ ВА МАЖБУРИЯТЛАРИ**

**5.1.** **Сотувчининг мажбуриятлари:**

**5.1.1.** Сотиб олувчи томонидан ушбу шартноманинг 4.1-бандига мувофиқ олдиндан (аванс) тўлов тўлиқ амалга оширилгандан сўнг Товарни шартноманинг 3.2-бандида белгиланган муддатда Сотиб олувчига етказиб бериш;

**5.1.2.** Сотиб олувчига ушбу шартноманинг 2.1-бандига мувофиқ   
Товарни тўлиқ топшириш;

**5.1.3.** Товарни шартнома шартларига жавоб берадиган сифатда ҳамда ташиш жараёнида унинг бузилиши ва шикастланишини олдини олган ҳолда топшириш;

**5.1.4.** Товар Сотиб олувчига етказиб берилгунига қадар унинг сифати ёмонлашишига йўл қўймаслик ва бут сақлаш;

**5.1.5.** Сифатсиз ва тўлиқ етказиб берилмаган Товарлар ўрнига  
Сотиб олувчининг талаби билан 3 (уч) кунлик муддатда сифатли бўлган  
ва белгиланган миқдорда шу турдаги бошқа Товарни етказиб бериш;

**5.1.6.** Қонунчиликка мувофиқ юклатилган бошқа мажбуриятларни бажариш.

**5.2.** **Сотувчининг ҳуқуқлари:**

**5.2.1.** Сотиб олувчидан Товар қийматини ушбу шартноманинг   
4.1-бандига мувофиқ ўз вақтида ва тўлиқ амалга оширилишини талаб қилиш;

**5.2.2.** Сотиб олувчидан етказиб берилган Товарни ўзи ёки вакили иштирокида кўриб чиқиб, қабул қилиб олишни талаб қилиш;

**5.2.3.** Сотиб олувчи томонидан Товар сифатсизлиги асос қилиниб қайтарилганда, ундан бунга тасдиқловчи далиллар ва маълумотларни талаб қилиш.

**5.2.4.**Сотиб олувчидан етказиб берилган Товар учун ҳисоб-китоблар тўғрисидаги маълумотларни талаб қилиш;

**5.2.5.** Қонунчилик ҳужжатларига мувофиқ бошқа ҳуқуқлардан фойдаланиш.

**5.3. Сотиб олувчининг мажбуриятлари:**

**5.3.1.** Сотувчидан қабул қилиб олинган Товар учун ушбу шартноманинг  
4.1-бандига мувофиқ тўловларни ўз вақтида ва тўлиқ амалга ошириш;

**5.3.2.** Товарнинг сифати ва миқдорини ҳамда унги тегишли бўлган ҳужжатларни Товарни қабул қилиб олиш вақтида Сотувчининг вакили иштирокида кўриб чиқиб, қабул қилиш;

**5.3.3.** Сотувчининг сўровига кўра, ушбу шартномага мувофиқ амалга оширилган ҳисоб-китоблар тўғрисидаги маълумотларни ва бошқа тегишли ҳужжатларни тақдим этиш.

**5.3.4.** Қонунчиликка мувофиқ юклатилган бошқа мажбуриятларни бажариш.

**5.4.** **Сотиб олувчининг ҳуқуқлари:**

**5.4.1.** Сотувчидан ушбу шартнома талабларига мувофиқ Товарларни тегишли сифатда ва миқдорда ҳамда муддатда етказиб берилишини талаб қилиш;

**5.4.2.**Давлат стандарт талабларига мувофиқ бўлмаган ҳамда ветеринария органлари томонидан берилган сертификатга эга бўлмаган Товарларни Сотиб олувчига 3 (уч) кунлик муддатда қайтариш;

**5.4.3.** Сотувчидан Товар етказиб берилгунига қадар унинг сифати ёмонлашишига йўл қўймаслик ва бут сақлашни талаб қилиш;

**5.4.4.** Қонунчилик ҳужжатларига мувофиқ бошқа ҳуқуқлардан фойдаланиш.

**VI. ТАРАФЛАРНИНГ ЖАВОБГАРЛИГИ**

**6.1.** Товарни етказиб бериш муддати кечиктириб юборилган, тўлиқ етказиб берилмаган тақдирда, Сотувчи Сотиб олувчига кечиктирилган ҳар бир кун учун мажбурият бажарилмаган қисмининг 0,5 фоизи миқдорида пеня тўлайди, бироқ бунда пенянинг умумий суммаси етказиб берилмаган товар қийматининг 50 фоизидан ошиб кетмаслиги лозим.

**6.2.** Агар етказиб берилган товар сифати ушбу шартномада белгиланган шартларга мос келмаса, Сотиб олувчи Товарни қабул қилиш ҳамда унинг ҳақини тўлашни рад этиб, Сотувчидан сифати лозим даражада бўлмаган Товарлар қийматининг 5 фоизи жарима ундириб олишга, агар Товар ҳақи тўлаб қўйилган бўлса, тўланган суммани белгиланган тартибда қайтаришни талаб қилишга ҳақлидир.

Сифати лозим даражада бўлмаган Товар етказиб берганлик учун жарима Сотувчидан акцептсиз тартибда ундириб олинади.

**6.3.** Етказиб берилган Товар ҳақини ўз вақтида тўламаганлик учун Сотиб олувчи Сотувчига ўтказиб юборилган ҳар бир кун учун кечиктирилган тўлов суммасининг 0,4 фоизи миқдорида, аммо кечиктирилган тўлов суммасининг 50 фоизидан ортиқ бўлмаган миқдорида пеня тўлайди.

**VII. ШАРТНОМАНИ ЎЗГАРТИРИШ ВА БЕКОР КИЛИШ ТАРТИБИ**

**7.1.** Ушбу шартномага ҳар қандай ўзгартириш ва қўшимчалар улар ёзма равишда расмийлаштирилган ва тарафларнинг ваколатли шахслари томонидан имзоланган тақдирда ҳақиқий ҳисобланади.

**7.2.** Шартномани муддатидан олдин бекор қилишга тарафларнинг келишувига мувофиқ ёки Ўзбекистон Республикасини амалдаги қонун ҳужжатларида назарда тутилган асосларга кўра, етказилган зарар қопланган ҳолда йўл қўйилади.

**VIII. ФОРС-МАЖОР**

**8.1.**Фавқулодда вазиятлар таъсири натижасида ҳамда табиий офатлар (зилзилалар, қурғоқчилик, сув тошқинлари ва ҳоказолар) бўлган ҳолатларда тарафлар ушбу шартнома бўйича мажбуриятларнинг қисман ёки тўлиқ бажарилмаганлиги учун жавобгарликдан озод қилинади.

**8.2.**Фавқулодда вазиятлар юзага келган пайтдан бошлаб ушбу шартнома бўйича мажбуриятларни бажариш муддатлари бундай фавқулодда вазиятларнинг амал қилиш муддати давомида тўхтатиб турилади.

**8.3.** Агар вазиятлар бир йилдан ортиқ вакт давом этадиган бўлса, Тарафлар ўзаро ҳисоб-китобларни амалга ошириш ва бошқа Тарафга етказилган зарарни камайтириш бўйича барча мумкин бўлган чораларни кўриб, жарималар ва (ёки) пеняларни тўламасдан ушбу шартномадаги мажбуриятларни бажаришни давом эттиришдан воз кечишга хакли.

**8.4.** Тарафлар фавқулодда вазиятларнинг оқибатларини бартараф этиш учун ҳар қандай хатти-ҳаракатларни амалга оширишлари керак.

**IX. НИЗОЛАРНИ ХАЛ КИЛИШ ТАРТИБИ**

**9.1.** Ушбу шартнома бўйича ёки у билан боғлиқ ҳолда тарафлар ўртасида келиб чиқадиган барча низолар тарафлар келишувига мувофиқ ёки бундай келишувга эришилмаган тақдирда суд тартибида ҳал этилади.

**9.2.** Тарафлар ўртасида келиб чиқадиган низолар Медиация институтини қўллаш йўли билан ҳал қилиниши мумкин.

**X. БОШҚА ШАРТЛАР**

**10.1.** Мазкур шартномага ҳар қандай ўзгартириш ва қўшимчалар ёзма шаклда ва тарафларнинг ваколатли вакиллари томонидан имзоланиши шарти билан амалга оширилади.

**10.2.** Шартнома икки нусхада тузилган бўлиб, иккаласи хам бир хил юридик кучга эга ҳисобланади ва тарафларга бир нусхадан берилади.

**10.3.** Шартноманинг амал қилиш муддати 20\_\_ йилнинг «\_\_\_» \_\_\_\_\_\_\_\_\_ гача давом этади ва тарафлар имзолаган пайтдан бошлаб кучга киради.

**XI. ТАРАФЛАРНИНГ ЮРИДИК МАНЗИЛЛАРИ ВА РЕКВИЗИТЛАРИ**

|  |  |  |
| --- | --- | --- |
| **“СОТУВЧИ”**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(Ф.И.Ш ёки юридик шахс номи)*  Манзил: \_\_\_\_\_\_\_\_\_\_\_\_\_\_ туман (шаҳри),  \_\_\_\_\_\_\_\_\_\_\_\_\_\_\_\_\_\_\_\_\_\_ маҳалласи.  **Банк реквизитлари:**  ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ХККМ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИНН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо, мухр)  Ф.И.О. |  | **“СОТИБ ОЛУВЧИ”**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *(юридик шахс номи)*  Манзил: \_\_\_\_\_\_\_\_\_\_\_\_\_\_\_\_ туман (шаҳри),  \_\_\_\_\_\_\_\_\_\_\_\_\_\_\_ кўчаси \_\_\_-уй.  **Банк реквизитлари:**  ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ХККМ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИНН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (имзо, мухр)  Ф.И.О. |